ROMÂNIA								   AVIZAT
JUDEȚUL TIMIȘ							SECRETAR
MUNICIPIUL TIMIȘOARA
CONSILIULUI LOCAL


				PROIECT DE HOTĂRÂRE 
privind aprobarea participării Municipiului Timişoara, în calitate de lider de proiect, în cadrul Proiectului „Îmbunătăţirea serviciilor publice din Timişoara şi Mako"
- acronim ROHU-IMPULSE

Având în vedere Expunerea de motive nr. SC2017-22503/08.09.2017 privind oportunitatea proiectului de hotărâre  a Primarului Municipiului Timișoara- domnul Nicolae Robu;
Având în vedere Raportul de specialitate  nr. 22506 din data de 08.09.2017 al Direcţiei Generale de Urbanism şi Dezvoltare Urbană;
Având în vedere Raportul de specialitate  nr. SC2017- 22506/...................al Direcţiei Economice;
Având în vedere avizul Serviciului Juridic nr. SC2017-22506/11.09.2017;
Având în vedere avizele Comisiei pentru studii, prognoze, economie, buget, finanțe, impozite și taxe, Comisiei pentru dezvoltare urbanistică , amenajarea teritoriului și patrimoniu, Comisiei pentru administrarea domeniului public și privat, servicii publice și comerț, regii autonome și societăți comerciale, Comisiei pentru administrație locală, juridică, ordine publică, drepturile omului și probleme ale minorităților, Comisiei pentru cultură, știință, învățământ, sănătate, protecție socială, turism, ecologie, sport și culte din cadrul Consiliului Local al Municipiului Timișoara;
Având în vedere adresa de la oraşul Mako, înregistrată la Primăria Municipiului Timişoara cu nr. CDD2017 - 285/07.09.2017;
Având în vedere prevederile Deciziei Comisiei Europene Nr. 9112/09.12.2015 privind aprobarea Programului Interreg V-A România-Ungaria 2014-2020;
Având în vedere prevederile Legii nr. 315/2004 privind dezvoltarea regională în România, cu modificările şi completările ulterioare; 
Având în vedere prevederile Legii nr. 500/2002, a finanţelor publice, cu modificările şi completările ulterioare; 
Având în vedere prevederile Legii nr. 273/2006 cu privire la finanţele publice locale, cu modificările şi completările ulterioare;
Având în vedere prevederile Ordonanţei Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul „Cooperare teritorială europeană”, în perioada 2014-2020, precum şi normele de punere în aplicare;
În conformitate cu dispoziţiile art. 36, alin.(2), lit. e), alin.(7) lit. a) din Legea  nr. 215/2001 privind administraţia publică locală, republicată şi modificată;
	În temeiul art. 45 din Legea  nr. 215/2001 privind administraţia publică locală, republicată şi modificată;

HOTĂRĂȘTE:

Art.1: Se aprobă participarea Municipiului Timişoara, în calitate de lider de proiect, alături de oraşul Mako, judeţul Csongrad, Ungaria, în calitate de partener, în cadrul Proiectului „Îmbunătăţirea serviciilor publice din Timişoara şi Mako"- acronim ROHU-IMPULSE, în vederea accesării de fonduri nerambursabile prin Programul Interreg V-a România - Ungaria 2014 – 2020, Axa prioritară 6: Promovarea  cooperării  transfrontaliere  între  instituții  și cetățeni - Cooperarea instituțiilor și comunităților, Prioritatea de investiţii 11/b:  Consolidarea  capacității  instituționale  a  autorităților  publice  și  a părților  interesate  și  o  administrație  publică  eficientă  prin  promovarea cooperării juridice și administrative și a cooperării între cetățeni și instituții.

Art. 2: Se aprobă valoarea totală a bugetului propus pentru Municipiul Timişoara în sumă de 72.500,00 EUR, pentru implementarea Proiectului prevăzut la Art. 1, defalcat pe surse de finaţare, după cum urmează:
	- contribuţia FEDR (asistenţă financiară nerambursabilă) de 85% - în valoare de 61.625,00 EUR;
	- cofinanţare naţională prin MDRAPFE de 13% - în valoare de 9.425,00 EUR;
	- contribuţia proprie de 2% - în valoare de 1.450,00 EUR din bugetul local al Municipiului Timişoara.

Art. 3: Se aprobă alocarea în bugetul local a contravalorii în lei a sumei de 1.450,00 EUR ce constituie cheltuieli eligibile, reprezentând contribuţia proprie a Municipiului Timişoara pentru realizarea Proiectului prevăzut la Art. 1, precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului.

Art. 4: Se aprobă împuternicirea domnului Nicolae Robu, în calitate de Primar al Municipiului Timişoara, în vederea semnării tuturor documentelor aferente Proiectului „Îmbunătăţirea serviciilor publice din Timişoara şi Mako"- ROHU-IMPULSE

Art. 5: Cu aducerea la îndeplinire a prezentei hotărâri se încredințează Direcţia Generală de Urbanism şi Dezvoltare Urbană şi Direcţia Economică din cadrul Primăriei Municipiului Timișoara.

Art. 6: Prezenta se comunică:
· Instituției Prefectului – Județul Timiș
· Primarului Municipiului Timișoara;
· Direcției Edilitare;
· Direcției Economice;
· Direcției Generale de Urbanism și Dezvoltare Urbană;
· Direcției Clădiri, Terenuri și Dotări Diverse;
· Direcției de Mediu;
· Direcției Comunicare-Relaționare;
· Biroului Audit;
· Biroului Managementul Calității;
· Corpului de Control și Antifraudă al Primarului;
· Mass-media locale.

